
अज्ज घर परौहने औनां ऐ, 
असें खट्ट डाईयै बौहना ऐ। 
गल्ले दी गं'ड बी खो'लनी ऐ, 
असे गप्प गडुका लाना ऐ, 
इक्क दुए गी समझाना ऐ, 
टबर सारा कट्ठा करिये, 
गल्ला करदे जाना ऐ, 
परौहना बचारे तां अज्ज हस्सा नेइंर थमोना ऐ, अज्ज घर परौहने औना ऐ, 
असें खट॒ट डाईयै बौहना ऐ। 
शामी अज्ज धाम बनानी ऐ, 
रिश्तेदारी खूब नभानी ऐ, 
सरेयां दा साग ते कन्ने टोडे, 
मंडे ते खीर खलानी ऐ, 
मंजा डाहना खातरदारी च 
अज्ज आपू भुजां सोना ऐ, 
अज्ज घर परौहने औना ऐ, 
असें खट्ट डाईयै बौहना ऐ। 
कुते सैर-सपाटा लाना ऐ, 
असें उच्ची धारें जाना ऐ, 
शैहरू त्रौकें गी अज्ज गांराऽ दे, 
चौनी पासे घुमाना ऐ। 
खातरदारी च कमी नी रखनी भामे प'वै रोना ऐ, अज्ज घर परौहने औना ऐ, 
असें खट्ट डाईयै बौहना ऐ। 

